               EURÓPSKA KOMISIA
            V Bruseli23. 4. 2018
            COM(2018) 230 final
            Návrh
            ROZHODNUTIE EURÓPSKEHO PARLAMENTU A RADY
            o mobilizácii Európskeho fondu na prispôsobenie sa globalizácii v nadväznostina žiadosť Francúzska – EGF/2017/009 FR/Air France

               DÔVODOVÁ SPRÁVA

               KONTEXT NÁVRHU

               1.Pravidlá, ktoré sa uplatňujú na finančné príspevky z Európskeho fondu na prispôsobenie sa globalizácii (EGF), sú stanovené v nariadení Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  1
                (ďalej len „nariadenie o EGF“).

               2.Dňa 23. októbra 2017 podalo Francúzsko žiadosť EGF/2017/009 FR/Air France o finančný príspevok z fondu EGF v dôsledku prepúšťania
                  2
                v spoločnosti Air France vo Francúzsku.

               3.Po posúdení tejto žiadosti Komisia dospela v súlade so všetkými uplatniteľnými ustanoveniami nariadenia o EGF k záveru, že podmienky na udelenie finančného príspevku z EGF sú splnené.

               ZHRNUTIE ŽIADOSTI

                        Žiadosť o príspevok z EGF

                        EGF/2017/009 FR/Air France

                        Členský štát

                        Francúzsko

                        Dotknutý(-é) región(-y) (úroveň NUTS
                           3
                         2)

                        Île-de-France (FR10)

                        Provence-Alpes-Côte d'Azur (FR82)
                           4

                        Dátum podania žiadosti

                        23. októbra 2017

                        Dátum potvrdenia prijatia žiadosti

                        6. novembra 2017

                        Dátum, kedy Komisia prijala preklad žiadosti

                        7. decembra 2017

                        Dátum žiadosti o dodatočné informácie

                        21. decembra 2017

                        Termín na poskytnutie dodatočných informácií

                        1. februára 2018

                        Termín na dokončenie posúdenia

                        26. apríla 2018

                        Kritérium zásahu

                        Článok 4 ods. 1 písm. a) nariadenia o EGF

                        Hlavný podnik

                        Air France

                        Počet dotknutých podnikov

                        1

                        Odvetvie(-a) ekonomickej činnosti

                        (divízia NACE Rev. 2)
                           5

                        Divízia 51 (letecká doprava)

                        Referenčné obdobie (štyri mesiace)

                        1. apríla 2017 – 31. júla 2017

                        Počet prepustených pracovníkov počas referenčného obdobia (a)

                        1 086

                        Počet prepustených pracovníkov pred referenčným obdobím alebo po ňom (b)

                        772

                        Celkový počet prepustených pracovníkov (a + b)

                        1 858

                        Celkový počet oprávnených prijímateľov

                        1 858

                        Celkový počet dotknutých prijímateľov

                        1 858

                        Počet dotknutých mladých ľudí, ktorí nie sú zamestnaní, ani nie sú v procese vzdelávania alebo odbornej prípravy (NEET)

                        0

                        Rozpočet na personalizované služby (v EUR)

                        16 410 805

                        Rozpočet na využívanie EGF
                           6
                         (v EUR)

                        80 000

                        Celkový rozpočet (v EUR)

                        16 490 805

                        Príspevok z EGF (60 %) (v EUR)

                        9 894 483

               POSÚDENIE ŽIADOSTI

               Postup

               4.Francúzsko podalo žiadosť EGF/2017/009 FR/ Air France 23. októbra 2017, t. j. do 12 týždňov odo dňa, keď boli splnené kritériá zásahu stanovené v článku 4 nariadenia o EGF. Komisia potvrdila prijatie žiadosti 6. novembra 2017. Komisia požiadala Francúzsko o dodatočné informácie 21. decembra 2017, t. j. do dvoch týždňov od dátumu prijatia prekladu žiadosti. Tieto dodatočné informácie boli poskytnuté do šiestich týždňov od podania žiadosti. Lehota 12 týždňov od prijatia úplnej žiadosti, v ktorej by Komisia mala dokončiť svoje posúdenie súladu žiadosti s podmienkami na poskytnutie finančného príspevku, uplynie 26. apríla 2018.

               Oprávnenosť žiadosti

               Príslušné podniky a prijímatelia

               5.Žiadosť sa týka 1 858 pracovníkov prepustených z Air France. Air France pôsobí v ekonomickom odvetví patriacom podľa klasifikácie NACE Rev. 2 do divízie 51 (letecká doprava). Pracovníci prepustení spoločnosťou Air France sa nachádzali najmä [/a]> v regiónoch úrovne NUTS 2 – Île-de-France (FR10) a Provence-Alpes-Côte d'Azur (FR82).

               Kritériá zásahu

               6.Francúzsko predložilo žiadosť podľa kritérií zásahu uvedených v článku 4 ods. 1 písm. a) nariadenia o EGF, v ktorom sa vyžaduje aspoň 500 pracovníkov, ktorí boli prepustení v referenčnom období štyroch mesiacov v jednom podniku v jednom členskom štáte, vrátane pracovníkov, ktorí boli prepustení u jeho dodávateľov alebo u nadväzujúcich výrobcov, a/alebo samostatne zárobkovo činných osôb, ktoré ukončili činnosť.

               7.Referenčné obdobie štyroch mesiacov trvalo od 1. apríla 2017 do 31. júla 2017. Počas referenčného obdobia bolo v spoločnosti Air France prepustených 1 086 pracovníkov.

               Stanovenie počtu prepustených pracovníkov a prípadov ukončenia činnosti

               8.Počet prepustených pracovníkov 1 086 sa počas referenčného obdobia vypočítal od dátumu individuálneho oznámenia
                  7
                zo strany zamestnávateľa o prepustení alebo ukončení pracovnej zmluvy pracovníka.

               Oprávnení prijímatelia

               9.Okrem uvedených pracovníkov zahŕňajú oprávnení prijímatelia 772 pracovníkov prepustených pred referenčným obdobím v trvaní štyroch mesiacov alebo po ňom. Všetci títo pracovníci boli prepustení po všeobecnom oznámení o plánovanom prepúšťaní na zasadnutí ústrednej zamestnaneckej rady 23. apríla 2015. Je možné stanoviť jasnú príčinnú súvislosť s udalosťou, ktorá vyvolala prepúšťanie počas referenčného obdobia.

               10.Celkový počet oprávnených prijímateľov je preto 1 858.

               Súvislosť medzi prepúšťaním a vážnymi zmenami v štruktúre svetového obchodu v dôsledku globalizácie

               11.Na účely preukázania súvislosti medzi prepúšťaním a vážnymi zmenami v štruktúre svetového obchodu v dôsledku globalizácie Francúzsko uvádza, že v odvetví medzinárodnej leteckej dopravy došlo k vážnym hospodárskym problémom, a to najmä k rýchlemu znižovaniu trhového podielu EÚ. V období rokov 2008 – 2015 sa globálna doprava meraná vo výnosoch na osobokilometer zvyšovala o 5,3 % ročne v rámci trendu dlhodobého rastu pozorovaného od roku 1970. Od roku 2008 však doprava medzi Európou a zvyškom sveta rástla pomalšie ako celosvetová doprava. V období rokov 2008 – 2015 bol ročný rast dopravy medzi Európou a zvyškom sveta 3,4 %, čo je o 36 % menej ako priemerný ročný rast svetovej dopravy
                  8
               .

               12.Doprava rástla podľa regiónov takto: medzi Európou a Severnou Amerikou narástla o 1,4 %; medzi Európou a Strednou a Južnou Amerikou o 3,4 %; medzi Európou a Afrikou o 2,9 %; medzi Európou a Áziou o 2,7 % a medzi Európou a Blízkym východom o 11,2 %
                  9
               . Hlavní leteckí dopravcovia na Blízkom východe (Emirates, Qatar Airways a Etihad Airways) prevzali od európskych sieťových dopravcov významný podiel letov na dlhé vzdialenosti, keď poskytujú lety s jednou zastávkou z Európy do destinácií, ako sú India, Austrália a juhovýchodná Ázia, kde je zemepisná výhoda dopravcov z Blízkeho východu väčšia.

               13.Najškodlivejšie účinky globalizácie leteckej dopravy na spoločnosti EÚ treba pripísať veľmi vysokému zvýšeniu kapacity spoločností Emirates, Qatar Airways a Etihad Airways, ktoré pokračuje od roku 2012. Celkový počet lietadiel na dlhé lety týchto troch uvedených dopravcov (lety na dlhé vzdialenosti predstavujú takmer všetky lety týchto spoločností) sa za 8 rokov od roku 2005 do roku 2013 strojnásobil z niečo vyše 100 lietadiel na viac ako 300 v roku 2013 vrátane zvyšujúceho sa počtu veľmi veľkých lietadiel A380
                  10
               . Od roku 2013 do roku 2017 sa ich flotila opäť zvýšila 1,5-krát (približne 500 lietadiel) a v roku 2021 by mala na základe objednávok z apríla 2017 prekročiť 700 lietadiel; flotila sa tak v období rokov 2013 – 2021 zvýši 2,33-krát.

               Plán flotily dopravných lietadiel so širokým trupom
                  11
                na prepravu cestujúcich spoločností Emirates, Qatar a Etihad
                  (historický + objednávky k aprílu 2017)

               Zdroj: Tabuľku vypracovala spoločnosť Air France z údajov spoločnosti Ascend
                  12

               14.Francúzsko tvrdí, že obrovské objednávky spoločností Emirates, Qatar Airways a Etihad Airways nesúvisia s podstatou leteckej dopravy. Hoci súčasťou stratégie týchto podnikov je zvýšiť ich schopnosť prepravovať cestujúcich medzi Blízkym východom a zvyškom sveta, hlavným účelom týchto troch dopravcov je značne zvýšiť dominanciu ich systému prepravy zásielok na tokoch typu diaľkový let – diaľkový let s cieľom získať prostredníctvom svojich uzlov v Dubaji, Dauhe a Abú Zabí prevládajúci podiel tokov medzi Európou, Afrikou a Južnou aj Severnou Amerikou na jednej strane a Áziou a Oceániou na druhej strane, ako aj medzi Európou a Afrikou.

               15.Tento vývoj sa osobitne dotkol európskych spoločností a ich platforiem prepravy zásielok, a to najmä na tokoch predstavujúcich najväčšie objemy dopravy (napr. Európa – Ázia) a aj na rýchlo rastúcich tokoch, najmä medzi Afrikou a Áziou.

               Rast ponuky leteckých dopravcov medzi Európou a Perzským zálivom (2004 – 2015)
                  (v %)

               Zdroj: Tabuľku vypracovala spoločnosť Air France z údajov spoločnosti OAG
                  13

               16.Katar a Spojené arabské emiráty (SAE) dávajú miliardy dolárov vo forme štátnych subvencií svojim leteckým dopravcom vo vlastníctve štátu, čo narúša medzinárodný trh s leteckou dopravou a spravodlivú hospodársku súťaž. Spoločnosti Emirates, Qatar Airways a Etihad sú jadrom rozvojovej stratégie svojich akcionárskych štátov, ktoré sú naklonené podporovať rýchly rast svojich dopravcov v prospech vnútroštátneho rozvoja, čo vedie k takmer neobmedzenej podpore. V štúdii, ktorú v roku 2015 vykonali významní leteckí dopravcovia z USA (American Airlines, Delta, United)
                  14
               , sa uvádzal odhad, že spoločnosti Emirates, Etihad a Qatar Airways dostali od roku 2004 do roku 2014 štátnu pomoc vo výške 42 miliárd USD. Rovnakí dopravcovia z USA v liste poslanom ministrovi Spojených štátov amerických vo februári 2017
                  15
                odhadli, že pomoc, ktorú dostali spoločnosti z Perzského zálivu presiahla 50 miliárd USD, takže predchádzajúci odhad sa zvýšil o ďalších osem miliárd dolárov.

               17.Štátna pomoc a výhody poskytnuté spoločnostiam Emirates, Qatar Airways a Etihad sa týkajú sociálneho a daňového systému (prostredie bez daní: žiadna daň z príjmov právnických osôb, žiadne odvody na sociálne zabezpečenie, žiadne miestne dane atď.), financovania nákupov lietadiel (štátne záruky a možnosti vývozných úverov), financovania letiskových infraštruktúr obrovskými investíciami (6 800 miliónov EUR v Dubaji, 4 900 miliónov EUR v Dauhe) a jedny z najnižších letiskových poplatkov na svete (napr. pri porovnaní letiskových poplatkov v roku 2016 medzi parížskym letiskom CDG a dubajským letiskom DXB za pristátie B777-300 je pomer 2,2 – 16 766 EUR v Paríži / 7 599 EUR v Dubaji)
                  16
               .

               18.V právnom rámci poznačenom výrazným trendom smerom k liberalizácii leteckých služieb podpísalo 24 z 28 členských štátov EÚ dohody s Katarom a SAE, na základe ktorých sa ich dopravcom poskytuje väčší prístup na európsky trh. Zatiaľ čo však EÚ funguje na základe zásady zákazu štátnej pomoci, ktorá narúša hospodársku súťaž alebo hrozí jej narušením a ktorá postihuje obchod medzi členskými štátmi, v Katare a SAE neexistuje podobná regulácia, ako dokazuje doterajšia takmer neobmedzená štátna podpora.

               19.Doteraz bolo odvetvie leteckej dopravy predmetom troch žiadostí o finančný príspevok z EGF, pričom všetky tri sa zakladali na globalizácii týkajúcej sa obchodu
                  17
               .

               Udalosti, ktoré viedli k prepúšťaniu a ukončeniu činnosti

               20.Udalosti, ktoré viedli k tomuto prepúšťaniu, sú obrovský nárast kapacity
                  18
                subvencovaných leteckých dopravcov so sídlom v krajinách s omnoho lepšími investičnými a výrobnými podmienkami, čo viedlo k prudkému poklesu spoločností v EÚ, pokiaľ ide o trhový podiel. Od roku 2008 do roku 2016 vykazuje vývoj trhových podielov letov medzi Európou na jednej strane a subsaharskou Afrikou, Blízkym východom a Áziou na druhej strane pokles spoločností EÚ takmer o 10 bodov v prospech spoločností Emirates, Qatar Airways, Etihad a Turkish Airlines (aj keď vývoj posledného dopravcu bol od roku 2015 z dôvodu geopolitiky stagnujúci), ako dokazuje graf nižšie.

               Vývoj trhových podielov pre subsaharskú Afriku, Blízky východ a Áziu
                  (2008 – 2016)

                        AFKL
                           19

                        Ostatní dopravcovia

                        Spolu SAE

                        GCC
                           20

                        TK
                           21

               Zdroj: Tabuľku vypracovala spoločnosť Air France z údajov spoločnosti MIDT
                  22

               21.Ako už bolo uvedené, tento vývoj sa osobitne dotkol európskych spoločností a ich platforiem prepravy zásielok, a to najmä na tokoch predstavujúcich najväčšie objemy dopravy ako Európa – Ázia a na rýchlo rastúcich tokoch ako Afrika – Ázia. Spoločnosť Air France, ktorá je tradične dobre etablovaná na väčšine týchto tokov vďaka svojmu uzlu Paríž-CDG, je mimoriadne vystavená tomuto presmerovaniu dopravy, čo predstavuje udalosť, ktorá spôsobila prepúšťanie.

               Očakávané účinky prepúšťania na miestne, regionálne a celoštátne hospodárstvo a zamestnanosť

               22.Najväčší počet prepustených pracovníkov bol v regiónoch Ile-de-France (76,2 %) a Provence-Alpes-Côte d' Azur – PACA – (11,7 %). Očakávaný účinok na obidvoch územiach je spojený s ťažkosťami opätovného zamestnania pracovníkov starších ako 50 rokov. Táto veková kategória predstavuje 79 % celkového počtu prepustených pracovníkov. V regióne PACA sú ťažkosti spojené aj s vyšším počtom uchádzačov o zamestnanie v porovnaní s vnútroštátnym priemerom.

               23.Miera nezamestnanosti v regióne Ile-de-France je zvyčajne nižšia ako miera nezamestnanosti v metropolitnom Francúzsku, lebo zahŕňa región Paríža. V treťom kvartáli 2017 bola miera nezamestnanosti 8,4 %
                  23
               , čo je o jeden percentuálny bod menej ako priemerná miera nezamestnanosti vo Francúzsku (9,4 %). Toto územie však má problémy týkajúce sa dlhodobej nezamestnanosti a uchádzačov o zamestnanie nad 50 rokov. Z najnovších štatistík
                  24
                vyplýva, že v regióne Île-de-France sa počet dlhodobo nezamestnaných (od 12 do 24 mesiacov) v roku 2017 v porovnaní s predchádzajúcim rokom zvýšil o 19 480 ľudí (11 %)
                  25
               . Uchádzači o zamestnanie, ktorí boli nezamestnaní najmenej jeden rok, predstavujú 43,7 % celkového počtu uchádzačov o zamestnanie v regióne
                  26
               . Počet uchádzačov o zamestnanie starších ako 50 rokov sa navyše v poslednom štvrťroku 2017 zvýšil o 4,7 % (5,6 % v prípade žien) v porovnaní so štvrtým štvrťrokom 2016
                  27
               .

               24.V regióne PACA bola na druhej strane miera nezamestnanosti 11,1 %
                  28
               , takže takmer o dva percentuálne body viac ako vo Francúzsku. V tomto regióne sa počet uchádzačov o zamestnanie starších ako 50 rokov v treťom štvrťroku2017 zvýšil o 6 % v porovnaní s rovnakým štvrťrokom 2016
                  29
               ; a počet uchádzačov o zamestnanie nezamestnaných najmenej 12 mesiacov sa v rovnakom období zvýšil o 7 % alebo 14 010 osôb
                  30
               .

               Dotknutí prijímatelia a navrhované opatrenia

               Dotknutí prijímatelia

               25.Počet prepustených pracovníkov, ktorých účasť na opatrení sa očakáva, sa odhaduje na 1 858. Rozdelenie týchto pracovníkov podľa pohlavia, štátnej príslušnosti a vekových skupín:

                        Kategória

                        Počet
                           dotknutých prijímateľov

                        Pohlavie:

                        muži:

                        974

                        (52,4 %)

                        ženy:

                        884

                        (47,6 %)

                        Štátna príslušnosť:

                        občania EÚ:

                        1 849

                        (99,5 %)

                        osoby, ktoré nie sú občanmi EÚ:

                        9

                        (0,5 %)

                        Veková skupina:

                        15 – 24 rokov:

                        0

                        (0,0 %)

                        25 – 29 rokov:

                        0

                        (0,0 %)

                        30 – 54 rokov:

                        661

                        (35,6 %)

                        55 – 64 rokov:

                        1 196

                        (64,4 %)

                        viac ako 64 rokov:

                        1

                        (0,0 %)

               Oprávnenosť navrhovaných opatrení

               26.Opatrenie, pre ktoré francúzske orgány žiadajú spolufinancovanie z EGF, je prípravné rekvalifikačné voľno na nové pracovné zaradenie („congé de reclassement“)
                  31
               . Toto opatrenie je určené pre pracovníkov, ktorí v čase dobrovoľného odchodu ešte nemajú konkrétny plán, pokiaľ ide o opätovné zamestnanie, a majú záujem počas obdobia, ktoré sa môže predĺžiť na dvanásť mesiacov a za určitých okolností až na 15 mesiacov
                  32
               , využívať opatrenia na rekvalifikáciu, poradenstvo, odborné vedenie alebo pomoc na vytvorenie alebo prevzatie podniku.

               27.Personalizované služby, ktoré sa poskytnú prepusteným pracovníkom, ktorí majú prípravné rekvalifikačné voľno na nové pracovné zaradenie, pozostávajú z týchto opatrení:

               –Poradenské služby a profesijné poradenstvo pre pracovníkov. Pracovníci budú nasmerovaní k vlastným rekvalifikačným projektom ako zamestnanci alebo samostatne zárobkovo činné osoby a v tomto procese im bude poskytnutá pomoc. Účastníci budú využívať poradenstvo a usmernenia v oblasti prechodu z jedného pracovného miesta na iné, pomoc pri hľadaní práce, odborné vedenie (coaching), informácie o dostupnej odbornej príprave, podporu pri podnikaní a poradenstvo týkajúce sa zakladania podnikov (môže zahŕňať hľadanie finančných prostriedkov, pomoc s prípravou podnikateľského plánu a iné súvisiace služby na podnikanie) atď.

               –Odborná príprava. Pracovníkom sa navrhnú rôzne druhy odbornej prípravy prispôsobené ich potrebám a identifikované poradcami poskytujúcimi poradenské služby. Osobitná pozornosť sa bude venovať „parcours encadrés“, t. j. dlhodobej odbornej príprave na pracovné miesta, po ktorých je dopyt. Medzi príklady možnej odbornej prípravy patria: odborná príprava v oblasti viniča a vína (vinár), chovu včiel, služieb v oblasti potravín a nápojov CPA
                  33
               , pekár CPA, sestra CPA, odborná príprava na DAEFLE (stupeň spôsobilosti na výučbu francúzštiny ako cudzieho jazyka), odborná príprava na osvedčenie o kvalifikácii pre vodičov vozidiel prepravujúcich max. deväť osôb atď.

               –Príspevok na obnovu alebo založenie podniku. Pracovníci, ktorí začnú vlastné podnikanie (obnova alebo založenie podniku), dostanú najviac 15 000 EUR na pokrytie zriaďovacích nákladov, investícií do aktív a bežných výdavkov. Príspevok bude vyplatený vo viacerých splátkach po dosiahnutí určitých čiastkových cieľov. Prvá splátka vo výške 3 000 EUR bude vyplatená po predložení dokladu o založení alebo prevzatí podniku, ako je napríklad doklad o registrácii. Druhá a tretia splátka, z toho každá vo výške 6 000 EUR, sa vyplatí po predložení prvého a druhého daňového priznania k DPH z predaja, v ktorom bude vykázaný obrat predstavujúci minimálne 500 EUR v prípade prvej splátky a 1 000 EUR v prípade druhej splátky. Samostatne zárobkovo činné osoby (po francúzsky „auto-entrepreneurs“ alebo „mikro-entrepreneurs“) a jediní majitelia, ktorí využívajú zjednodušené administratívne, daňové a sociálne povinnosti („entropie individuelle avec toutes ses derogations“), dostanú druhú a tretiu splátku vo výške 6 000 EUR po predložení prvého a druhého výkazu o činnosti v rámci RSI
                  34
               , z ktorého vyplýva príslušný obrat vo výške najmenej 200 EUR a 500 EUR s dôkazom o zaplatení príspevkov.

               –Príspevok na hľadanie práce. Tento mesačný príspevok, ktorý sa vypláca do konca prípravného rekvalifikačného voľna na nové pracovné zaradenie, predstavuje 70 % posledného hrubého platu pracovníka. Pri výpočte tejto sumy sa vychádza z predpokladu, že pracovníci sa v plnej miere zúčastňujú na aktívnych opatreniach trhu práce; ak je táto účasť nižšia, z fondu EGF sa vyplatí pracovníkom príspevok, ktorý sa vypočíta podľa ich skutočnej účasti.

               –Príspevok na mobilitu. Ak dotknutý pracovník prijme prácu, ktorá si vyžaduje zmenu bydliska vo vzdialenosti väčšej ako 100 km od súčasného bydliska, poskytne sa mu paušálna suma 3 000 EUR na pokrytie potrebných výdavkov. Táto suma sa zvýši o 500 EUR pre neodlúčenú manželku/manžela, partnera PACS
                  35
                alebo domáce partnerstvo („concubinage“) a o ďalších 500 EUR za každé dieťa.

               28.Opísané navrhované opatrenia predstavujú aktívne opatrenia trhu práce v rámci oprávnených opatrení stanovených v článku 7 nariadenia o EGF. Týmito opatreniami sa nenahrádzajú pasívne opatrenia sociálnej ochrany.

               29.Francúzsko poskytlo požadované informácie o opatreniach, ktoré sú pre príslušný podnik povinné podľa vnútroštátneho práva alebo kolektívnych zmlúv. Potvrdili, že finančným príspevkom z EGF sa nenahrádza žiadne z týchto opatrení.

               Odhadovaný rozpočet

               30.Odhadované celkové náklady sú 16 490 805 EUR, z čoho 16 410 805 EUR tvoria výdavky na personalizované služby a 80 000 EUR tvoria výdavky na činnosti súvisiace s prípravou, riadením, informovaním a propagáciou, kontrolou a podávaním správ.

               31.Celková výška finančného príspevku požadovaného z EGF je 9 894 483 EUR (60 % celkových nákladov).

                        Opatrenia

                        Odhadovaný počet účastníkov

                        Odhadované náklady na účastníka
                        (v EUR)

                        Odhadované celkové náklady

                        (v EUR)
                           36

                        Personalizované služby (opatrenia podľa článku 7 ods. 1 písm. a) a c) nariadenia o EGF)

                        Poradenské služby a profesijné poradenstvo pre pracovníkov
                           (orientation professionelle, services de reclassement)

                        1 485

                        1 951

                        2 897 150

                        Odborná príprava
                           (formation)

                        363

                        2 562

                        929 873

                        Príspevok na obnovu alebo založenie podniku
                           (aides à la creation d'entreprise)

                        456

                        15 000

                        6 840 000

                        Medzisúčet (a):

                        Percentuálny podiel balíka personalizovaných služieb

                        –

                        10 667 023

                        (65 %)

                        Príspevky a stimuly [opatrenia podľa článku 7 ods. 1 písm. b) nariadenia o EGF]

                        Príspevok na hľadanie práce
                           (allocation de congé de reclassement)

                        1 750

                        3 188

                        5 579 622

                        Príspevok na mobilitu
                           (aides à la mobilité geographique)

                        57

                        2 880

                        164 160

                        Medzisúčet (b):

                        Percentuálny podiel balíka personalizovaných služieb:

                        –

                        5 743 782

                        (35 %)

                         Opatrenia podľa článku 7 ods. 4 nariadenia o EGF

                        1. Prípravné činnosti

                        –

                        0

                        2. Riadenie

                        –

                        0

                        3. Informovanie a propagácia

                        –

                        0

                        4. Kontrola a podávanie správ

                        –

                        80 000

                        Medzisúčet (c):

                        Percentuálny podiel celkových nákladov:

                        –

                        80 000

                        (0,49 %)

                        Celkové náklady (a + b + c):

                        –

                        16 490 805

                        Príspevok z EGF (60 % celkových nákladov)

                        –

                        9 894 483

               32.Náklady na opatrenia uvedené v predchádzajúcej tabuľke ako opatrenia podľa článku 7 ods. 1 písm. b) nariadenia o EGF neprekračujú 35 % celkových nákladov na koordinovaný balík personalizovaných služieb. Francúzsko potvrdilo, že tieto opatrenia sú podmienené aktívnou účasťou dotknutých prijímateľov na činnostiach súvisiacich s hľadaním práce alebo odbornou prípravou.

               33.Francúzsko potvrdilo, že investičné náklady na samostatnú zárobkovú činnosť, založenie podniku a prevzatie zamestnancov nepresiahnu 15 000 EUR na prijímateľa.

               Obdobie oprávnenosti výdavkov

               34.Francúzsko začalo poskytovať personalizované služby dotknutým prijímateľom 19. mája 2015. Výdavky na opatrenia sú teda oprávnené na získanie finančného príspevku z EGF od 19. mája 2015 do 23. októbra 2019.

               35.Francúzsku začali vznikať administratívne výdavky na využívanie EGF 23. októbra 2017. Výdavky na činnosti súvisiace s prípravou, riadením, informovaním a propagáciou, kontrolou a podávaním správ sú oprávnené na finančný príspevok z EGF od 23. októbra 2017 do 23. apríla 2020.

               Komplementarita s opatreniami financovanými z vnútroštátnych prostriedkov alebo prostriedkov Únie

               36.Zdroj vnútroštátneho predbežného financovania alebo spolufinancovania je rozpočet Air France.

               37.Francúzske orgány neuviedli, ako opísané opatrenia dopĺňajú činnosti financované zo štrukturálnych fondov. Francúzsko však potvrdilo, že opísané opatrenia, na ktoré bol udelený finančný príspevok z EGF, nebudú financované z vnútroštátnych prostriedkov ani iných finančných nástrojov Únie. Francúzsko vysvetlilo, že sa neplánuje žiadny verejný zásah na podporu bývalých pracovníkov spoločnosti Air France. So zreteľom na to, že spoločnosť Air France je spoločnosťou in bonis (t. j. nie v likvidácii), ktorá zamestnáva 1 000 pracovníkov a viac, je povinnosťou zamestnávateľa hradiť všetky náklady na sprievodné opatrenia, ktorými sa zabezpečí opätovné zamestnanie prepustených pracovníkov (pozri poznámku pod čiarou č. 31 o prípravnom rekvalifikačnom voľne na nové pracovné zaradenie v odseku 26).

               Postupy konzultácií s dotknutými prijímateľmi alebo ich zástupcami alebo so sociálnymi partnermi, ako aj s miestnymi a regionálnymi orgánmi

               38.Francúzsko uviedlo, že koordinovaný balík personalizovaných služieb bol vypracovaný po konzultáciách so zástupcami dotknutých prijímateľov a so sociálnymi partnermi. Spoločnosť Air France a odborové zväzy sa 10. februára 2015 dohodli na pláne Perform 2020 pre dobrovoľné odchody pozemného personálu v roku 2015. V roku 2015 a v prvom štvrťroku 2016 sa konali rôzne stretnutia s ústrednou zamestnaneckou radou (Comité Central d'Entreprise) o pláne Perform 2020 v súvislosti s dobrovoľnými odchodmi letovej posádky a pozemného personálu v rokoch 2015 a 2016.

               Systémy riadenia a kontroly

               39.Žiadosť obsahuje opis systému riadenia a kontroly, ktorý špecifikuje povinnosti zapojených subjektov. Francúzsko oznámilo Komisii, že finančný príspevok bude riadiť Délégation générale à l’emploi et à la formation professionnelle (DGEFP) ministerstva práce, zamestnanosti, odbornej prípravy a sociálneho dialógu, najmä jednotka Fonds national de l'emploi (DGEFP – MFNE). Platby budú uhradené v rámci DGEFP jednotkou Affaires financières (DGEFP – MAFI). Jednotka Organisation des contrôles (DGEFP – MOC) poskytuje administratívnu a finančnú kontrolu v spojení s orgánom auditu. Commission interministérielle de coordination des contrôles (CICC) je francúzsky orgán auditu pre EGF.

               Záväzky poskytnuté zo strany dotknutého členského štátu

               40.Francúzsko poskytlo všetky potrebné uistenia, že:

               –v prístupe k navrhovaným opatreniam a ich vykonávaniu sa budú dodržiavať zásady rovnakého zaobchádzania a nediskriminácie,

               –boli splnené požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania,

               –spoločnosť Air France, ktorá po prepúšťaní pokračuje v činnosti, splnila svoje právne záväzky, ktorými sa upravuje prepúšťanie, a prijala primerané opatrenia na zabezpečenie svojich zamestnancov,

               –navrhované opatrenia nebudú predmetom finančnej podpory z iných fondov alebo finančných nástrojov Únie a zabráni sa dvojitému financovaniu,

               –finančný príspevok z EGF bude v súlade s procesnými a hmotnoprávnymi pravidlami Únie o štátnej pomoci.

               VPLYV NA ROZPOČET

               Návrh rozpočtu

               41.Ako sa stanovuje v článku 12 nariadenia Rady (EÚ, Euratom) č. 1311/2013
                  37
                z 2. decembra 2013, ktorým sa ustanovuje viacročný finančný rámec na roky 2014 – 2020, EGF nesmie prekročiť maximálnu ročnú sumu 150 miliónov EUR (v cenách z roku 2011).

               42.Po preskúmaní žiadosti vzhľadom na podmienky stanovené v článku 13 ods. 1 nariadenia o EGF a s ohľadom na počet dotknutých prijímateľov, navrhované opatrenia a odhadované náklady Komisia s cieľom poskytnúť finančný príspevok v súvislosti so žiadosťou navrhuje mobilizovať z EGF sumu vo výške 9 894 483 EUR, čo predstavuje 60 % celkových nákladov na navrhované opatrenia.

               43.Ako sa stanovuje v bode 13 Medziinštitucionálnej dohody z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  38
               , navrhované rozhodnutie o mobilizácii EGF prijmú spoločne Európsky parlament a Rada.

               Súvisiace akty

               44.Súčasne s predložením tohto návrhu rozhodnutia o mobilizácii EGF Komisia predloží Európskemu parlamentu a Rade návrh na presun sumy vo výške 9 894 483 EUR do príslušného rozpočtového riadku.

               45.Zároveň s prijatím tohto návrhu rozhodnutia o mobilizácii EGF Komisia prijme prostredníctvom vykonávacieho aktu rozhodnutie o finančnom príspevku, ktoré nadobudne účinnosť v deň, keď Európsky parlament a Rada prijmú navrhované rozhodnutie o mobilizácii EGF.

               Návrh

               ROZHODNUTIE EURÓPSKEHO PARLAMENTU A RADY

               o mobilizácii Európskeho fondu na prispôsobenie sa globalizácii v nadväznosti
                  na žiadosť Francúzska – EGF/2017/009 FR/Air France

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na nariadenie Európskeho parlamentu a Rady (EÚ) č. 1309/2013 zo 17. decembra 2013 o Európskom fonde na prispôsobenie sa globalizácii (2014 – 2020) a o zrušení nariadenia (ES) č. 1927/2006
                  39
               , a najmä na jeho článok 15 ods. 4,

               so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení
                  40
               , a najmä na jej bod 13,

               so zreteľom na návrh Európskej komisie,

               keďže:

               (1)Európsky fond na prispôsobenie sa globalizácii (ďalej len „EGF“) bol zriadený s cieľom poskytovať podporu pracovníkom, ktorí boli prepustení, a samostatne zárobkovo činným osobám, ktoré ukončili činnosť z dôvodu vážnych zmien v štruktúre svetového obchodu v dôsledku globalizácie, z dôvodu pokračovania celosvetovej finančnej a hospodárskej krízy či z dôvodu novej celosvetovej finančnej a hospodárskej krízy, a pomôcť im pri opätovnom začlenení do trhu práce.

               (2)Ako sa stanovuje v článku 12 nariadenia Rady (EÚ, Euratom) č. 1311/2013, EGF nesmie prekročiť maximálnu ročnú sumu 150 miliónov EUR (v cenách z roku 2011)
                  41
               .

               (3)Dňa 23. októbra 2017 predložilo Francúzsko žiadosť o mobilizáciu EGF v súvislosti s prepúšťaním v spoločnosti Air France vo Francúzsku. Žiadosť bola doplnená o dodatočné informácie v súlade s článkom 8 ods. 3 nariadenia (EÚ) č. 1309/2013. Táto žiadosť spĺňa požiadavky na stanovenie finančného príspevku z EGF podľa článku 13 nariadenia (EÚ) č. 1309/2013.

               (4)Preto by sa v súvislosti so žiadosťou predloženou Francúzskom mal mobilizovať EGF s cieľom poskytnúť finančný príspevok 9 894 483 EUR.

               (5)S cieľom skrátiť čas potrebný na mobilizáciu EGF na minimum by sa toto rozhodnutie malo uplatňovať odo dňa jeho prijatia,

               PRIJALI TOTO ROZHODNUTIE:

               Článok 1

               V rámci všeobecného rozpočtu Únie na rozpočtový rok 2018 sa mobilizuje Európsky fond na prispôsobenie sa globalizácii s cieľom poskytnúť sumu 9 894 483 EUR vo forme viazaných a platobných rozpočtových prostriedkov.

               Článok 2

               Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa od [dátum jeho prijatia]*.

               V Bruseli

                  Za Európsky parlament
                        Za Radu

                  predseda
                        predseda

                     (1)

                        Ú. v. EÚ L 347, 20.12.2013, s. 855.

                     (2)

                        V zmysle článku 3 nariadenia o EGF.

                     (3)

                        Nariadenie Komisie (EÚ) č. 1046/2012 z 8. novembra 2012, ktorým sa vykonáva nariadenie Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS), pokiaľ ide o zasielanie časových radov pre nové regionálne členenie (Ú. v. EÚ L 310, 9.11.2012, s. 34).

                     (4)

                        Dotknutých je 15 regiónov. V dvoch uvedených regiónoch sa sústreďuje 88 % prepúšťaní.

                     (5)

                        Ú. v. EÚ L 393, 30.12.2006, s. 1.

                     (6)

                        V súlade s článkom 7 ods. 4 nariadenia (EÚ) č. 1309/2013.

                     (7)

                        Podporným dokumentom bude convention de rupture à l'amiable.

                     (8)

                        ICAO (
                  www.icao.int
                  ).

                     (9)

                        Current Market Outlook (Aktuálne vyhliadky trhu), Boeing 2016.

                     (10)

                        Airbus A380 je dvojpodlažné štvormotorové prúdové lietadlo so širokým trupom, ktoré vyrába európsky výrobca Airbus. Ide o najväčšie svetové dopravné lietadlo na prepravu cestujúcich. Kapacitu na sedenie má pre 525 ľudí v typickej konfigurácii troch tried alebo až 853 v konfigurácií jednej ekonomickej triedy.

                     (11)

                        Lietadlo so širokým trupom je prúdové lietadlo s trupom, ktorý je dostatočne široký pre dve uličky medzi sedadlami so siedmimi alebo viacerými sedadlami vedľa seba.

                     (12)

                        Spoločnosť Ascend poskytuje informácie o trhu leteckej dopravy.
                  http://ascend.flightglobal.com.

                     (13)

                        Spoločnosť OAG je spoločnosť zameraná na informácie o leteckej doprave, ktorá poskytuje presné harmonogramy letov, analýzy trás, analýzy leteckej dopravy, sledovanie letov a údaje o letoch.
                  www.oag.com.

                     (14)

                  http://www.openandfairskies.com/wp-content/themes/custom/media/White.Paper.pdf.

                     (15)

                  http://www.openandfairskies.com/wp-content/uploads/2017/02/Tillerson-Letter-020117.pdf.

                     (16)

                        Zdroj: Letiskové poplatky a dane spoločnosti Air France. Na základe poplatkov a daní, ktoré spoločnosť Air France zaplatila na príslušných letiskách.

                     (17)

                        EGF/2017/009 FR/Air France (vec, ktorá sa týka tohto návrhu rozhodnutia), EGF/2013/014 FR Air France, COM(2014) 701 a EGF/2015/004 IT Alitalia, COM(2015) 397.

                     (18)

                        Ponúkané sedadlokilometre.

                     (19)

                        Air France – KLM.

                     (20)

                        Emirates, Qatar Airways a Etihad.

                     (21)

                        Turkish Airlines.

                     (22)

                        MIDT – Marketing Information Data Tapes.

                     (23)

                  https://www.insee.fr/fr/statistiques/2012804#tableau-TCRD_025_tab1_regions2016.

                     (24)

                        Štvrtý štvrťrok 2017 pre Île-de-France a tretí štvrťrok 2017 pre PACA.

                     (25)

                  http://idf.direccte.gouv.fr/sites/idf.direccte.gouv.fr/IMG/pdf/defm_12_2017_ile-de-france.pdf.

                     (26)

                        Tamtiež.

                     (27)

                        Tamtiež.

                     (28)

                  https://www.insee.fr/fr/statistiques/2012804#tableau-TCRD_025_tab1_regions2016.

                     (29)

                  http://paca.direccte.gouv.fr/sites/paca.direccte.gouv.fr/IMG/pdf/2018-01_-_synthese_paca.pdf.

                     (30)

                        Tamtiež.

                     (31)

                        Pokiaľ ide o prípravné rekvalifikačné voľno na nové pracovné zaradenie („congé de reclassement“), v článku L1233-71 francúzskeho zákonníka práce sa stanovuje, že spoločnosť, ktorá zamestnáva viac ako tisíc ľudí, musí navrhnúť opatrenia na obdobie v trvaní minimálne štyroch mesiacov. Podľa uvedeného právneho predpisu je preto obdobie od piateho mesiaca fakultatívne a môže byť predmetom príspevku z fondu EGF v súlade s článkom 9 ods. 1 nariadenia (EÚ) č. 1309/2013. Spoločnosť Air France sa rozhodla navrhnúť toto opatrenie na minimálne obdobie šiestich mesiacov a maximálne obdobie dvanástich mesiacov. Žiadosť neobsahuje žiadny príspevok na prvé štyri mesiace prípravného rekvalifikačného voľna na nové pracovné zaradenie, ktoré zodpovedajú minimálnemu obdobiu stanovenému zákonom.

                     (32)

                        Vo výnimočnom prípade môže byť pracovníkom, ktorí sú zapojení do „parcours encadré“ (t. j. dlhodobá odborná príprava na pracovné miesta, po ktorých je dopyt), predĺžené prípravné rekvalifikačné voľno na nové pracovné zaradenie „congé de reclassement“ na najviac 15 mesiacov s cieľom pokryť celé obdobie „parcours encadré“ a ďalšie, s tým spojené, tri mesiace hľadania zamestnania.

                     (33)

                        CPA – osvedčenie o skúške odbornosti.

                     (34)

                        Régime social des indépendants (sociálny systém pre samostatne zárobkovo činné osoby).

                     (35)

                        Partneri viazaní na základe dohody o občianskej solidarite (pact civil de solidarité – PACS). Partneri PACS majú recipročné záväzky. Status PACS má tiež vplyv na sociálne a mzdové práva, majetok, bývanie partnera a daňové záležitosti.

                     (36)

                        Z dôvodu zaokrúhľovania celková suma nepredstavuje presný súčet jednotlivých položiek.

                     (37)

                        Ú. v. EÚ L 347, 20.12.2013, s. 884.

                     (38)

                        Ú. v. EÚ C 373, 20.12.2013, s. 1.

                     (39)

                        Ú. v. EÚ L 347, 20.12.2013, s. 855.

                     (40)

                        Ú. v. EÚ C 373, 20.12.2013, s. 1.

                     (41)

                        Nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (Ú. v. EÚ L 347, 20.12.2013, s. 884).